ધોળાવીરાની ટ્રેઇલ રનમાં રણમાં દોડી ચૂકેલી, શિમલાની અપહિલ રન દરમ્યાન ગ્રીન ડુંગરાઓમાં દોડી ચૂકેલી તેમ જ અનેક મૅરથૉન, ડ્યુઅલથૉન (રનિંગ અને સાઇક્લિંગ) મળીને અત્યાર સુધી ૧૩ અને ૧૪મી સ્ટેડિયમ રન દોડી ચૂકેલી અપેક્ષા તેના સ્ટેડિયમ રનના અનુભવ વિશે વાત કરતાં કહે છે, ‘બીજી દોડ કરતાં આ દોડ ઘણી ડિફરન્ટ હતી. હું તો કહીશ કે આ ફિઝિકલ કરતાં મેન્ટલ ટેસ્ટ હતી, કારણ કે અમે સતત એક જ પ્લેસ પર દોડી રહ્યા હતા. જોકે અમે બધા દોડવીરો એકબીજાને પ્રોત્સાહન આપી રહ્યા હતા. હું ખૂબ-ખૂબ હૅપી છું, કારણ મેં મારો પર્સનલ રેકૉર્ડ કર્યો અને જે ટાર્ગેટ રાખ્યો હતો એ વિના વિઘ્ને કમ્પ્લીટ કરી શકી.’